EXCLUSIV Interzis în Ghencea! Florin Talpan a făcut-o praf pe FCSB: ”N-au ce căuta! Titlul 27? Nu există așa ceva”
Roș-albaștrii au câștigat titlul sâmbăta trecută, după ce au învins-o pe Farul Constanța cu 2-1 în etapa #7 din play-off-ul Superligii României.
Echipa din Berceni și-a trecut în cont primul titlu de campioană în noul format al primului eșalon - play-off, play-out - cu trei etape înainte de încheierea actualei stagiuni.
Interzis în Ghencea! Florin Talpan a făcut-o praf pe FCSB: ”N-au ce căuta! Titlul 27? Nu există așa ceva”
Recent, Gheorghe Mustață, liderul galeriei FCSB, a anunțat că formația dirijată de Elias Charalambous va evolua pe stadionul ”Steaua” din Ghencea în tururile preliminare UEFA Champions League - DETALII AICI.
Doar că Florin Talpan, juristul Clubului Sportiv al Armatei Steaua Bucureti, a negat declarațiile lui Mustață și a ținut să puncteze faptul că FCSB nu va fi primită în Ghencea să-și dispute jocurile din preliminariile UCL.
”FCSB-ul nu are ce să caute în Ghencea, atât timp cât ei nu respectă hotărârile instanței de judecată. Au demonstrat din nou că sunt de rea credință. Au fost puși jucătorii, cred, să se pozeze că au câștigat nu știu câte titluri, 27, ceva de genul ăsta, în condițiile în care ei nu au cum să aibă acest număr de titluri”, a spus Florin Talpan pentru PRO TV și Sport.ro.
Pentru FCSB urmează meciul cu Universitatea Craiova de luni, 6 aprilie, de la ora 21:00, în etapa cu numărul opt a play-off-ului Superligii României. Confruntarea va fi LIVE TEXT pe www.sport.ro, dar și pe Facebook Sport.ro.
Cum arată clasamentul play-off-ului la finalul etapei a șaptea
-
1. FCSB - 49 de puncte
- 2. Universitatea Craiova - 37 de puncte
- 3. CFR Cluj - 37 de puncte
- 4. Farul Constanța - 35 de puncte
- 5. Rapid - 29 de puncte
- 6. Sepsi OSK - 28 de puncte
Câți bani poate încasa FCSB în scenariul SF al lui Gigi Becali
Becali nu țintește, însă, doar titlul de campion, ci și un parcurs senzațional în cupele europene. Omul de afaceri a anunțat că nu va da prime jucătorilor pentru câștigarea titlului, ci doar dacă aceștia vor aduce bani în conturile clubului.
Acest lucru este posibil doar cu un parcurs cât mai bun în competițiile organizate de UEFA. Dacă va câștiga titlul, FCSB va începe din primul tur preliminar, iar dacă va reuși să treacă va fi recompensată cu 280.000 de euro.
Suma primită din partea UEFA va crește în următoarele două tururi preliminare. În turul doi și trei, FCSB ar putea primi 380.000, respectiv 480.000 de euro.
În play-off, FCSB ar putea încasa nu mai puțin de cinci milioane de euro, iar accederea în grupe este premiată cu 15,6 milioane de euro. În total, dacă i-ar îndeplini visul lui Gigi Becali, Florinel Coman și compania ar aduce în conturile clubului din Berceni nu mai puțin de 21,7 milioane de euro!
Urmăriți SPORT.RO și pe Google News